
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 195 

21 Αυγούστου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

267. Διαδικασία χαρακτηρισμού και κατεδάφισης των 
αυθαιρέτων κατασκευών, τρόπος εκτίμησης της 
αξίας και καθορισμός του ύψους των προστίμων 


αυτών. 1 

268. Κατάργηση - σύσταση θέσεων διοικητικού προ¬ 
σωπικού στο Πανεπιστήμιο Αθηνών. 2 


ΑΠΟΦΑΣΕΙΣ 

Πλαίσιο αρχών λειτουργίας και κριτηρίων αξιολόγη¬ 
σης των Συστημάτων Εσωτερικού Ελέγχου των πι¬ 
στωτικών ιδρυμάτων και προσδιορισμός αρμοδιο¬ 
τήτων των οργάνων τους στον τομέα του Εσωτερι¬ 


κού Ελέγχου. 3 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 267 (1) 


Διαδικασία χαρακτηρισμού και κατεδάφισης νέων αυθαι¬ 
ρέτων κατασκευών, τρόπος εκτίμησης της αξίας και 
καθορισμός του ύψους των προστίμων αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 6 και 7 του άρθρου 17 και των 
παρ. 8 και 9του άρθρου 18τουΝ. 1337/83 «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» (Α'33). 

2. Τις διατάξεις της παρ. 4 του άρθρου 34 του Ν. 
1577/1985. 

3. Τις διατάξεις της παρ. 6α του άρθρου 23 του Ν. 
2300/95 «Μεταφορά συντελεστή δόμησηςκαι άλλες δια¬ 
τάξεις» «ΓΟΚ» (Α' 69). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

5. Τις διατάξεις των άρθρων 4 και 6 της 
1107147/1239/0064/4.10.1996 κοινής απόφασης του 
Πρωθυπουργού και του Υουργού Οικονομικών «Ανάθεση 


αρμοδιοτήτων Υπουργού Οικονομικών στους Υφυπουρ¬ 
γούς Οικονομικών (Β' 922)· 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισού και του οικείου Ο.Τ.Α. 

7. Την 196/1998 γνωμοδότηση του Συμβουλίου της Επι¬ 
κράτειας, μεπρόταση του Υπουργού Περιβάλλο'πος, Χω¬ 
ροταξίας και Δημοσίων Έργων και του Υφυπουργού Οι¬ 
κονομικών, αποφασίζουμε: 

Άρθρο 1 

Διαπίστωση και χαρακτηρισμός νέων αυθαιρέτων 

1. Η διαπίστωση και ο χαρακτηρισμός αυθαιρέτου με ε¬ 
ξαίρεση τις περιπτώσεις του άρθρου 5 του παρόντος, γί¬ 
νεται ύστερα από αυτοψία υπαλλήλου της κατάτρόπο αρ¬ 
μόδιας πολεοδομικης υπηρεσίας, που συντάσσει επί τό¬ 
που σχετική έκθεση. Η έκθεση αυτή αφορά το αυθαίρετο 
και μόνο και όχι τον εκάστοτε ιδιοκτήτη, νομέα, κάτοχο ή 
κατασκευαστή του. Τα ονόματα των πιο πάνω προσώπων 
μπορεί ενδεικτικά και μόνο να αναφέρονται στην έκθεση. 
Η μη αναφορά τους ή η εσφαλμένη αναφορά τους δεν α¬ 
σκεί επιρροή στην πρόοδο της διαδικασίας. 

2. Στην έκθεση αναφέρεται η θέση του αυθαιρέτου με ο¬ 
δοιπορικό σκαρίφημα, όπου απαιτείται, συνοπτική περι¬ 
γραφή με σκαρίφημα, οι διαστάσεις του καθώς και οι πο- 
λεοδομικές διατάξεις που παραβιάσθηκαν. Η ίδια έκθεση 
περιλαμβάνει υπολογισμό της αξίας του αυθαιρέτου και 
επιβολή των προστίμων της παρ. 2 του άρθρου 17 του Ν. 
1337/83 όπως ισχύει. Περιλαμβάνεται επίσης σημείωση 
ότι κάθε ενδιαφερόμενος έχει δικαίωμα, μέσα σε ανατρε¬ 
πτική προθεσμία (30) ημερών από την ημερομηνία τοιχο¬ 
κόλλησης της έκθεσης, να υποβάλλει ένσταση ή αίτηση 
και δήλωση ότι αποδέχεται ανεπιφύλακτα την έκθεση και 
τις τυχόν διορθώσεις που θα επιφέρει η υπηρεσία στον υ¬ 
πολογισμό του ύψους των προστίμων κατά τις διατάξεις 
της παρ. 6α του άρθρου 23 του Ν. 2300/90 στην κατά τό¬ 
πο αρμόδια πολεοδομική υπηρεσία.Αναφέρεται επίσης η 
ημερομηνία αυτοψίας και η ειδοποίηση ότι ανΥΓεράσει ά¬ 
πρακτη η προθεσμία, το αυθαίρετο θακατεδαψισβεί, τα 
δε επιβληθέντα πρόστιμα θα καταστούν ορισήκά καιβα 
βεβαιωθούν στην αρμόδια Δ.Ο.Υ. φορολογίας εισοδήμα¬ 
τος των υποχρέων, κατά την έννοια του άρθρου 17 παρ. 4 
του Ν. 1337/83 όπως ισχύει. 

3. Η πιο πάνω έκθεση που υπογράφεται από τον υπάλ¬ 
ληλο που διενεργεί την αυτοψία, τοιχοκολλείται την ίδια 

μέρα στο αυθαίρετο. Για την τοιχοκόλληση συντάσσεται 
πράξη κάτω από το πρωτότυπο της έκθεσης, σημειώνεται 
η ημερομηνία και υπογράφεται από τον υπάλληλο που έ¬ 
κανε την αυτοψία και από παριστάμενο τυχόν αστυνομικό 
όργανο ή δεύτερο υπάλληλο της πολεοδομικής υπηρε¬ 
σίας. Αντίγραφο της έκθεσης αποστέλλεται με αποδεικτι¬ 
κό αμέσως στον οικείο δήμο ή κοινότητα και την αρμόδια 
Αστυνομική Αρχή. 

Η Αστυνομική Αρχή διακόπτει αμέσως χωρίς άλλη ειδο¬ 
ποίηση τις οικοδομικές εργασίες και παρακολουθεί την 
τήρηση της διακοπής. Ο Δήμος ή κοινότητα υποχρεώνε¬ 
ται να τοιχοκολλήσει την ίδια ημέρα την έκθεση στο δη¬ 
μοτικό ή κοινοτικό κατάστημα και να τη διατηρήσει για 
(30) ημέρες. Η μη τοιχοκόλληση από το δήμο ή την κοινό¬ 
τητα της έκθεσης, δεν εμποδίζει την πρόοδο της περαιτέ¬ 
ρω διαδικασίας. Ο δήμος ή η κοινότητα υποχρεώνεται ε¬ 
πίσης να ερευνήσει και να ενημερώσει εντός των τριάντα 
ημερών (30) τηνπολεοδομική υπηρεσίαγιατην ορθότητα 
των στοιχείων των αναφερομένων στην έκθεση αυτοψίας 
υποχρέων. 

Άρθρο 2 

Εκτίμηση αξίας αυθαιρέτου κτίσματος, κατασκευής 
ή εγκαταστάσεως. 

1. Για την εκτίμηση της συμβατικής αξίας (α) αυθαιρέτων 
κτισμάτων, κατασκευών ή εγκαταστάσεων και για τον εν 
συνεχεία υπολογισμό των προστίμων της παρ. 2 του άρ¬ 
θρου 17του Ν. 1337/83 καθορίζονται οι τιμές μονάδος επι¬ 
φάνειας ανά τ.μ. των παρακάτω κατηγοριών οικοδομικών 
έργων ανάλογα με το είδος και τη χρήση αυτών ως εξής: 

Κατηγορία I α=30.000 δρχ./τ.μ. 

Τουριστικές εγκαταστάσεις (όπως ξενώνες, ξενοδο¬ 
χεία, συγκροτήματα οικίσκων, μοτέλ, μαρίνες, καζίνο), 
Χώροι συνάθροισης κοινού (όπως θρησκευτικοί χώροι, 
θέατρα, κινηματογράφοι, αίθουσες συγκεντρώσεων, συ- 
νεδριακά κέντρα), Κέντρα αναψυχής και εστιάσεως (ό¬ 
πως εστιατόρια, εστιατόρια με μουσική, αναψυκτήρια), 
Κτίρια περίθαλψης (όπως νοσοκομεία, κλινικές κέντρα υ¬ 
γείας) καθώς και Κτίρια παρεμφερών χρήσεων με τις 
προηγούμενες. 

Κατηγορία II α = 20.000 δρχ/τ.μ. 

Κατοικίες, Κτίρια υπηρεσιών - διοίκησης (όπως γρα¬ 
φεία, ιατρεία, τράπεζες, ασφάλειες, κοινωφελείς οργανι¬ 
σμοί), Κτίρια εμπορικών χρήσεων (όπως καταστήματα, ε¬ 
μπορικά κέντρα, υπεραγορές, εγκαταστάσεις εμπορικών 
εκθέσεων, πρατήρια υγρών καυσίμων, πλυντήρια, λιπα- 
ντήρια), Κτίρια κοινωνικής πρόνοιας (όπως υγειονομικά 
κέντρα, παιδικοί σταθμοί, οίκοι ευγηρίας), Πολιτιστικά 
κτίρια (όπως βιβλιοθήκες, αίθουσες εκθέσεων, πνευματι¬ 
κά κέντρα), Κτίρια εκπαίδευσης, Κτίρια και εγκαταστά¬ 
σεις μέσων μεταφοράς (όπως αεροδρόμια, σταθμοί υπε¬ 
ραστικών λεωφορείων, σιδηροδρομικοί σταθμοί ελικο¬ 
δρόμια, λιμάνια), Αθλητικές εγκαταστάσεις (όπως 
κλειστά γυμναστήρια, κολυμβητήρια), Εγκαταστάσεις 
ραδιοτηλεοπτικών σταθμών καθώς και κτίρια παρεμφε¬ 
ρών χρήσεων με τις προηγούμενες χρήσεις και Κτίρια 
χρήσεων που τυχόν δεν περιλαμβάνονται στις κατηγο¬ 
ρίες I, III, IV. 

Κατηρορία III α = 10.000 δρχ./τ.μ. 

Βιομηχανικές εγκαταστάσεις (όπως εργοστάσια, εγκα¬ 
ταστάσεις γεωργικών, δασικών, κτηνοτροφικών, αλιευτι¬ 
κών εκμεταλλεύσεων), Γεωργοκτηνοτροφικές εγκατα¬ 
στάσεις και αποθήκες (όπως ορνιθοτροφεία, βουστάσια, 
χοιροτροφεία, ιχθυοκαλλιέργειες), Βιοτεχνικές εγκατα¬ 


στάσεις (όπως βιοτεχνίες, επαγγελματικά εργαστήρια, 
συνεργεία αυτοκινήτων), Κτίρια στάθμευσης αυτοκινή¬ 
των, Αποθηκευτικοί χώροι (όπως χονδροεμπορίου, βιο¬ 
μηχανιών, γεωργικές αποθήκες) καθώς και Κτίρια παρεμ¬ 
φερών χρήσεων με τις προηγούμενες. 

Κατηγορία IV α = 5.000 δρχ./τ.μ. 

Αγροτικές αποθήκες και Υπόστεγα μέχρι 60 τμ. καθώς 
και Κτίρια παρεμφερών χρήσεων με τις προηγούμενες. 

2. Για τον υπολογισμό της τιμής μονάδος επιφάνειας 
των υπογείων βοηθητικών χώρων, κλειστών χώρων στάθ¬ 
μευσης, ελευθέρων χώρων ΡΙΕΟΤΙδ, ημιυπαιθρίων χώ¬ 
ρων και στεγών λαμβάνεταιτο ήμισυ της τιμής μονάδος ε¬ 
πιφάνειας του χώρου κυρίας χρήσεως που εξυπηρετούν. 

Σε περίπτωση κτιρίου με διαφορετικές κύριες χρήσεις 
στο οποίο δεντεκμαίρεται σαφώς ο χώρος κύριας χρήσε¬ 
ως που εξυπηρετούν οι παρακάτω αυθαίρετες κατασκευ¬ 
ές, ως τιμή μονάδος επιφάνειας αυτών, λαμβάνεται το ή- 
μισυ της μεγαλύτερης τιμής μονάδας επιφάνειας των επί 
μέρους χώρων κύριας χρήσεως του κτιρίου. 

Σε περίπτωση κτιρίου με διαφορετικές κύριες χρήσεις, 
ως τιμή μονάδας επιφάνειας των κοινοχρήστων χώρων 
του κτιρίου, λαμβάνεται η μεγαλύτερη τιμή μονάδος επι¬ 
φάνειας κύριας χρήσεως. 

3. Για κάθε κτίριο, εγκατάσταση ή εργασία που δεν α- 
ναφέρεται παραπάνω ή που ο υπολογισμός της συμβατι¬ 
κής αξίας δεν μπορεί κατά την κρίση της Πολεοδομικής υ¬ 
πηρεσίας να γίνει με βάση τα αναφερόμενα στις παρα¬ 
γράφους 1 και 2 τότε ο υπολογισμός της αξίας γίνεται με 
αναλυτικό τρόπο και τρέχουσες τιμές. 

4 Σε περίπτωση μη τελειωμένου κτίσματος ή κατα¬ 
σκευής η κατά τα παραπάνω καθοριζόμενη συμβατική α¬ 
ξία μειώνεται ανάλογα. 

Άρθρο 3 

Κατηγορίες κτισμάτων για την επιβολή προστίμων 
και ύψη των προστίμων 

1. Για την επιβολή των προστίμων, τα αυθαίρετα κτίσμα- 
τα ή κατασκευές διακρίνονται στις ακόλουθες κατηγορίες. 

Κατηγορία Α1 στην οποία υπάγονται οι Τουριστικές Ε¬ 
γκαταστάσεις και τα Κτίρια Αναψυχής και Εστιάσεως ό¬ 
πως αναφέρονται στην Κατηγορία I του άρθρου 2. 

Κατηγορία Α2 στην οποία υπάγονται οι Χώροι Συνα- 
θροίσεως Κοινού όπως αναφέρονται στην Κατηγορία I 
του άρθρου 2. 

Κατηγορία Α3 στην οποία υπάγονται τα Κτίρια Περίθαλ¬ 
ψης όπως αναφέρονται στην Κατηρορία I του άρθρου 2. 

Κατηγορία Β1 στην οποία υπάγονται τα Κτίρια Εμπορι¬ 
κών Χρήσεων όπως αναφέρονται στην Κατηρορία II του 
άρθρου 2. 

Κατηγορία Β2 στην οποία υπάγονται τα Κτίρια Υπηρε¬ 
σιών - Διοίκησης όπως αναφέρονται στην Κατηγορία II 
του άρθρου 2. 

Κατηγορία Β3 στην οποία υπάγεται ότι κατατάσσεται 
στην κατηγορία II του άρθρου 2 πληντων Κατοικιών, Κτι¬ 
ρίων Υπηρεσιών -Διοίκηση και Κτιρίων εμπορικών χρήσε¬ 
ων. 

Κατηγορία Β4 στην οποία υπάγονται τα Κτίρια Κατοι¬ 
κιών όπως αναφέρονται στην Κατηγορία II του άρθρου 2. 

Κατηγορία Γ1 στην οποία υπάγεται ότι κατατάσσεται 
στην Κατηγορία III του άρθρου 2 πλην των Αποθηκευτι¬ 
κών χώρων. 

Κατηγορία Γ2 στην οποία υπάγονται τα κτίρια Αποθη¬ 
κευτικών χώρων όπως αναφέρονται στην Κατηγορία III 
του άρθρου 2. 

Κατηγορία Δ στην οποία υπάγονται ότι κατατάσσονται 
στην κατηγορία IVτου άρθρου 2. 

2. Το ύψος του προστίμου ανέγερσης αυθαιρέτων, ορί¬ 
ζεται ως ποσοστό (π) επί της αξίας του αυθαιρέτου όπως 
αυτή προσδιορίζεται στο άρθρο 2 σύμφωνα με τις επόμε¬ 
νες διακρίσεις. Το ύψος του προστίμου δεν μπορεί να εί¬ 
ναι μικρότερο των 100.000 δρχ. 

αΐ. ΓιατααυθαίρετατηςκατηγορίαςΑΙ (ΤουριστικέςΕ¬ 
γκαταστάσεις - Κέντρα Αναψυχής και Εστιάσεως). 
αΐ.1. Επιφάνειας μέχρι και 100 τ.μ. π=2,40 
αΐ .2. Επιφάνειας μέχρι και 250 τ.μ π=3,00 
αΐ .3. Επιφάνειας πάνω από 250 τ.μ. π=3,80 
α2. Για τα αυθαίρετα κτίσματα της κατηγορίας Α2 (Χώ¬ 
ροι Συνάθροισης Κοινού). 
α2.1. Επιφάνειας μέχρι και 100τ.μ. π=0,60 

α2.2. Επιφάνειας μέχρι και 500 τ.μ. π=0,95 
α2.3. Επιφάνειας πάνω από 500 τ.μ. π= 1,20 
α3. Για τα αυθαίρετα της Κατηγορίας Α3 (Κτίρια Περί¬ 
θαλψης) 

α3.1. Επιφάνειας μέχρι και 100 τ.μ. π=0,50 
α3.2. Επιφάνειας μέχρι και 500 τ.μ. π=0,65 
α3.3. Επιφάνειας πάνω από 500 τμ. π=0,80 
βΐ. Για αυθαίρετα της Κατηγορίας Β1 (Κτίρια Εμπορι¬ 
κών Χρήσεων) 

βΐ.1. Επιφάνειας μέχρικαιδΟτ.μ. π = 0,60 

βΐ.2. Επιφάνειας μέχρικαι 100 τ.μ. π=0,80 
β 1.3. Επιφάνειας πάνω από 100 τ.μ. π = 1,00 
β2. Για τα αυθαίρετα της Κατηγορίας Β2 (Κτίρια Υπηρε¬ 
σιών και Διοίκησης). 

β2.1. Επιφάνειας μέχρι και 40 τ.μ. π = 0,70 
β2.2. Επιφάνειας μέχρι και 80 τ.μ. π = 0,85 
β2.3. Επιφάνειας πάνω από 80 τ.μ. π= 1,00 
β3, Για τα αυθαίρετα της Κατηγορίας Β3 (Κτίρια κοινωνι¬ 
κής πρόνοιας, Πολιτιστικά κτίρια, Κτίρια εκπαίδευσης, Κτί¬ 
ρια και Εγκαταστάσεις μέσων μεταφοράς, Αθλητικές εγκα¬ 
ταστάσεις, Εγκαταστάσεις ραδιοτηλεοπτικών σταθμών). 
β3.1. Επιφάνειας μέχρικαι 100τ.μ. π=06,0 
β3.2. Επιφάνειας μέχρι και 500 τ.μ. π=0,75 
β3.3. Επιφάνειας πάνω από 500 τ.μ. π=0,90 
β4, Γ ια τα αυθαίρετα της Κατηγορίας Β4 (Κτίρια Κατοι¬ 
κιών) 

β4.1. Επιφάνειας μέχρι και 60 τ.μ. π=0,45 
β4.2. Επιφάνειας μέχρικαι 120τ.μ. π=0,50 
β4.3. Επιφάνειας πάνω από 120 τ.μ. π=0,60 
γΐ. Για τα αυθαίρετα της Κατηγορίας Γ1 (Βιομηχανικές 
Εγκαταστάσεις, Γεωργοκτηνοτροφικές εγκαταστάσεις 
και αποθήκες, Βιοτεχνικές εγκαταστάσεις, Κτίρια Στάθ¬ 
μευσης Αυτοκίνητων). 

γΐ.1. Επιφάνειας μέχρι και 100τ.μ. π=0,90 

γΐ .2. Επιφάνειας μέχρι και 500 τ.μ. π=2,00 
γΐ .3. Επιφάνειας πάνω από 500 τ.μ. π = 2,40 
γ2. Γ ιατα αυθαΐρετατης Κατηγορίας Γ2 (Αποθηκευτικοί 
Χώροι) 

γ2.1. Επιφάνειας μέχρι και 100 τ.μ. π=0,80 
γ2.2. Επιφάνειας μέχρι και 500 τ.μ. π= 1,80 
γ2.3. Επιφάνειας πάνω από 500 τ.μ. π=2,00 
δΐ. Για τα αυθαΐρετατης Κατηγορίας Δ (Αγροτικές Α¬ 
ποθήκες και Υπόστεγα). 
δ 1.1. Επιφάνειας μέχρικαι 60 τ.μ. π=0,50 

3. Το ύψος του προστίμου διατήρησης των αυθαιρέτων 
τηςπαρ. 1 του άρθρου 17τουΝ. 1337/83, ορίζεται για κά¬ 
θε χρόνο διατήρησης ίσο προς το 10% της αξίας του αυ¬ 
θαιρέτου, όπως αυτή προσδιορίζεται στο άρθρο 2 του πα¬ 


ρόντος δ/τοςκαι δεν μπορεί να είναι μικρότερο των 50.000 

δρχ. 

Αρθρο 4 
Ένσταση 

1. Κατά της έκθεσης αυτοψίας μπορεί να κάνει ένσταση 
κάθε ενδιαφερόμενος. 

2. Η ένσταση, που ασκείται μέσα σε ανατρεπτική προ- 
θεσμίατρίαντα (30) ημερών απότηντοιχοκόλλησητης έκ¬ 
θεσης στο αυθαίρετο, κατατίθεται στην αρμόδια πολεο- 
δομική υπηρεσία. Μαζί με την ένσταση πρέπει να κατατε¬ 
θούν και αντίγραφα των στοιχείων που αποδεικνύουν τις 
απόψεις, που υποστηρίζει αυτός που υποβάλλει την έν¬ 
σταση, και αφορούν την νομιμότητα του κτίσματος ή την 
εξαίρεσή του από την κατεδάφιση. 

Επιπλέον δύνανται να εκτίθενται απόψεις και στοιχεία 
που αμφισβητούν την ορθότητα της εκτίμησης της αξίας 
του αυθαιρέτου και υπολογισμού των προστίμων, που α- 
ναφέρονται στην έκθεση αυτοψίας. 

3. Στην ένσταση που κατατίθεται, σημειώνεται αμέσως 
η ημερομηνία και ώρα της εκδίκασής της. Γ ια την περί¬ 
πτωση αυτή λαμβάνει γνώση ο ενδιαφερόμενος ο οποίος 
υπογράφει αμέσως και αν αρνηθεί να υπογράψει γίνεται 
σχετική μνεία στην ένσταση και υπογράφεται από τον αρ¬ 
μόδιο υπάλληλο. Η υποβολή της ένστασης αυτής δεν γί¬ 
νεται δεκτή αν δεν αναγράφονται τα πλήρη στοιχεία του 
ενδιαφερομένου καθώς και του τυχόν αντικλήτου του, ό¬ 
πως η διεύθυνση της μόνιμης κατοικίας του, η αρμόδια 
Δ.Ο.Υ. στην οποία υποβάλλει δήλωση εισοδήματος, ο 
Α.Φ.Μ. και αριθμός δελτίου ταυτότητος. 

4. Η ένσταση εξετάζεται από τετραμελή επιτροπή που α- 
ποτελείται από τρεις (3) υπαλλήλους της αρμόδιας πολε- 
οδομικής υπηρεσίας και έναν (1) εκπρόσωπο της τοπικής 
ένωσης δήμων και κοινοτήτων με τους αναπληρωτές τους. 

Η επιτροπή συγκροτείται σε κάθε πολεοδομική υπηρεσία 
με απόφαση του Νομάχη. Το ένα από τα μέλη της επιτρο¬ 
πής πρέπει να είναι τεχνικός υπάλληλος του Κλάδου ΠΕ 

Αν δεν υπάρχει τέτοιος υπάλληλος ή κωλύεται ορίζεται 
απότον οικείο Νομάρχη άλλος τεχνικός υπάλληλος του ί¬ 
διου κλάδου Π.Ε. από άλλη νομαρχιακή υπηρεσία. 

Ο εκπρόσωπος της τοπικής ένωσης Δήμων και Κοινοτή¬ 
των ορίζεται μέσα σε ανατρεπτική προθεσμία 30 ημερών 
από τότε που το σχετικό έγγραφο του Νομάρχη περιέρ¬ 
χεται στην τοπική ένωση Δήμων και Κοινοτήτων. 

Εάν μετά την πάροδο της προθεσμίας δεν έχει ορισθεί 
εκπρόσωπος, ως τέταρτο μέλος της Επιτροπής ορίζεται 
εκπρόσωπος της οικείας Νομαρχιακής Αυτοδιοίκησης. 

Με την ίδια απόφαση νομάρχη ορίζεται και γραμματέας 
με τον αναπληρωτή του από τους υπαλλήλους της πολε- 
οδομικής υπηρεσίας. 

Της επιτροπής προεδρεύει υπάλληλοςτου κλάδου Π.Ε. 
Η επιτροπή έχει απαρτία όταν παρευρίσκονται τα τρία 
τουλάχιστον από τα μέλη της και αποφασίζει κατά πλειο- 
ψηφία μέσα σε προθεσμία 10 ημερών από την ημερομη¬ 
νία κατάθεσης της ένστασης. Η προθεσμία αυτή δεν είναι 
αποκλειστική. Σε περίπτωση ισοψηφίας υπερισχύει η ψή¬ 
φος του Προέδρου. Κατά τη συζήτηση της ένστασης μπο¬ 
ρεί να παρίσταται για να εκθέσει τις απόψεις του ο υπο¬ 
βολών την ένσταση ή πληρεξούσιός του. 

Η επιτροπή μπορεί να αναβάλει μόνο μια φορά τη λήψη 
της απόφασης, ανακοινώνει δε κατά τη συζήτηση αυτή τη 
νέα ημερομηνία συζήτησις, η ο ποία δεν μπορεί να γίνει 
αργότερα από εξήντα (60) ημέρες. Η επιτροπή, αφού ε- 

ξετάσειτις απόψεις του ενδιαφερομένου, αποφαίνεται ο¬ 
ριστικά επί της ένστασης, με αιτιολογημένη απόφαση, η 
οποία αναγράφεται πάνω στην ένσταση και υπογράφεται 
από τα μέλη και τον γραμματέα αυτής. Της απόφασης 
λαμβάνει γνώση ο ενδιαφερόμενος, υπογράφοντας αμέ¬ 
σως. Αν αρνηθεί να υπογράψει ή δεν είναι παρών, γίνεται 
σχετική ενυπόγραφη σημείωση από τον γραμματέα της ε¬ 
πιτροπής. Άλλη ειδοποίηση στον ενδιαφερόμενο δεν α¬ 
παιτείται. Η απόφαση της επιτροπής είναι οριστική. 

Αν απορριφθεί η ένσταση το αυθαίρετο κατεδαφίζεται 
μέσα σε 10 ημέρες από την έκδοση της απόφασης είτε α¬ 
πό τον κύριο ή τους συγκυρίους του αυθαιρέτου είτε από 
την αρμόδια πολεοδομική αρχή, τα δε πρόστιμα όπως τε¬ 
λικά οριστικοποιήθηκαν από την επιτροπή, βεβαιώνονται 
στην αρμόδια οικονομική υπηρεσία εισπράττονται ως δη¬ 
μόσιο έσοδο και αποδίδονται εξ ολοκλήρου στο Ειδικό 
Ταμείο Εφαρμογής Ρυθμιστικών και Πολεοδομικών Σχε¬ 
δίων (Ε.Τ.Ε.Ρ.Π.Σ.) 

5. Κάθε χρόνο ο αναπροσδιορισμός και η βεβαίωση του- 
προστίμου διατήρησης γίνεται σύμφωνα με τις διατάξεις 
τηςπαρ. 3του άρθρου 17του Ν. 1337/83 όπως ισχύει. 

6. Σε κάθε περίπτωση που το αυθαίρετο, για το οποίο έ¬ 
χει βεβαιωθεί πρόστιμο διατήρησης, κατεδαφισθεί από 
τον υπόχρεο ή νομιμοποιηθεί για οποιοδήποτε λόγο και 
με οποιοδήποτε τρόπο, άσχετο όμως από τους λόγους 
και τη διαδικασία εξαίρεσης από την κατεδάφιση, που 
προβλέπουν οι διατάξεις περί αυθαιρέτων του Ν. 1337/83 
και του Ν. 1512/85, ειδοποιείται αμέσως η αρμόδια οικο¬ 
νομική υπηρεσία από την αρμόδια πολεοδομική υπηρεσία 
για τη διαγραφή του τυχόν οφειλομένου υπολοίπου του ε¬ 
τήσιου προστίμου διατήρησης. 

7. Τα πρόστιμα ανέγερσης και διατήρησης των αυθαι¬ 
ρέτων καταβάλλονται από τον υπόχρεο σε δώδεκα (12) ι¬ 
σόποσες μηνιαίες δόσεις, από τις οποίες η πρώτη μέσα 
στο επόμενο μήνα από τη βεβαίωση του προστίμου στην 
αρμόδια οικονομική υπηρεσία. 

8. Σε περίπτωση που το οφειλόμενο πρόστιμο εξοφλη¬ 
θεί ολόκληρο εντός του πρώτου μηνός από τη βεβαίωση 
του προστίμου στην αρμόδια οικονομική υπηρεσία, τότε 
παρέχεται έκπτωση σε ποσοστό δέκα τοις εκατό (10%) 
του ποσού αυτού. 

Άρθρο 5 

Άμεση κατεδάφιση αυθαιρέτου 

Για τα κτίσματα που εντοπίζονται κατά την ώρα που κα¬ 
τασκευάζονται αυθαίρετα (επαυτοφώρω) δεν εφαρμόζο¬ 
νται οι διατάξεις των προηγούμενων άρθρων αλλά κατε¬ 
δαφίζονται αμέσως από συνεργεία τηςπαρ. 1 του επόμε¬ 
νου άρθρου 6, χωρίς καμμία άλλη διατύπωση. Στην έννοια 
του αυτόφωρου υπάγεται η περίπτωση εντοπισμού εκτε- 
λέσεως οικοδομικών εργασιών σε οικοδομή είτε από υ¬ 
πάλληλο της αρμόδιας Πολεοδομικής Αρχής είτε από Α¬ 
στυνομικό όργανο, ανεξάρτητα από το αν είναι ή όχι πα¬ 
ρών κατά την αυτοψία ο ιδιοκτήτης της οικοδομής. Στην 
έννοια του αυτόφωρου υπάγεται επίσης η περίπτωση που 
η εκτέλεση αυθαιρέτων οικοδομικών εργασιών εντοπίζε¬ 
ται από Αστυνομικό όργανο που ειδοποιεί την αρμόδια 
Πολεοδομική Υπηρεσία, με σχετικό σήμα, μέσα σε δεκα¬ 
πέντε μέρες από την ημερομηνία εντοπισμού η δε κατε¬ 
δάφιση γίνεται το αργότερο μέσα σε είκοσι μέρες απάτην 
ημερομηνία εντοπισμού. 

Γ ια την κατεδάφιση συντάσσεται το πρακτικό κατεδά¬ 
φισης της παρ. 5 του επόμενου άρθρου 6, που στην περί¬ 


πτωση αυτή περιλαμβάνει τα στοιχείατηςθέσεωςτου αυ¬ 
θαιρέτου που προβλέπεται για την έκθεση της παρ. 2 του 
άρθρου 1 του παρόντος Δ/τος. Εάν εντός είκοσι ημερών 
από την ημερομηνία εντοπισμού δεν κατεδαφισθούν τα 
επ’ αυτοφώρω αυθαίρετα, τότε και γιαυτά εφαρμόζονται 
οι διατάξεις των άρθρων 1,2,3,4, 6 και 7 του παρόντος. 

Άρθρο 6 

Κατεδάφιση αυθαιρέτων με διαδικασία 

1. Η κατεδάφιση αυθαιρέτων ενεργείται από συνεργείο 
της αρμόδιας πολεοδομικής υπηρεσίας που αποτελείται 
από κατάλληλο προσωπικό και με τον αναγκαίο εξοπλι¬ 
σμό. Ο Νομάρχης μπορεί να εγκρίνει τη δημιουργία πε¬ 
ρισσοτέρων συνεργείων, την ενίσχυσή τους από προσω¬ 
πικό άλλων υπηρεσιών και την παροχή κάθε δυνατής α¬ 
ρωγής. Σε περίπτωση αδυναμίας συγκρότησης 
συνεργείου κατά νομό είναι δυνατό μετά οπό αιτιολογη¬ 
μένη πρόταση του Νομάρχη να συγκροτηθεί συνεργείο 
που υπάγεται στην αρμόδια Περιφερειακή Υπηρεσία Χω¬ 
ροταξίας, Οικισμού και Περιβάλλοντος, με απόφαση του 
Γενικού Γραμματέα της Περιφέρειας. 

2. Η κατεδάφιση αυθαιρέτων κτισμάτων είναι δυνατόν 
να γίνεται και με ειδική εργολαβία κατά τις διατάξεις του 
Ν.Δ. 1266/1972 «Περί εκτελέσεως Δημοσίων Έργων» (Α' 
198), όπως ισχύει κάθε φορά. Όταν το αυθαίρετο υπάγε¬ 
ται στις περιπτώσει της παρ. 2 του άρθρου 15 του Ν. 
1337/1983, μπορεί για την κατεδάφισή του, να διατεθούν 
μέσα από οποιονδήποτε τρίτο και μετά από σχετική από¬ 
φαση του οικείου Νομάρχη. 

3. Κατά την κατεδάφιση του αυθαιρέτου μπορεί να πα- 
ρίστανται αστυνομικά όργανα για την πρόληψη και κατα¬ 
στολή τυχόν άδικων πράξεων. Στην περίπτωση που η προ¬ 
σπέλαση στο αυθαίρετο εμποδίζεται για οποιοδήποτε λό¬ 
γο, ζητείται η συνδρομή της Εισαγγελικής Αρχής. Στην 
περίπτωση που απαιτείται απομάκρυνση των ενοίκων, αυ¬ 
τή γίνεται από αστυνομικά όργανα, η δε εκκένωση του 
αυθαιρέτου γίνεται από το συνεργείο κατεδάφισης. Οι εν¬ 
διαφερόμενοι έχουν δικαίωμα να εκκενώσουν μόνοι τους 
το αυθαίρετο κτίσμα, πριν επιληφθεί για την κατεδάφιση 
η Πολεοδομική Αρχή, εφόσον όμως αυτό δεν παρεμβάλ¬ 
λει εμπόδια στην άμεση κατεδάφιση. 

4. Γ ια τον τρόπο κατεδάφισης και τα μέσα που θα χρη¬ 
σιμοποιηθούν για τα υλικά κατεδάφισης, καθώς και για 
την φύλαξη ή φθορά των τυχόν παραρτημάτων και κινη¬ 
τών πραγμάτων του αυθαιρέτου δεν δημιουργείται καμ- 
μιά ευθύνη του Δημοσίου, των οργάνων του ή των οποι- 
ονδήποτε προστιθέντων προσώπων. 

5. Για τις κατεδαφίσεις του άρθρου αυτού συντάσσεται 
από επικεφαλής του συνεργείου σχετικό πρακτικό στο ο¬ 
ποίο αναφέρονται και οι διαστάσεις του χτίσματος που 
κατεδαφίστηκε. 

Άρθρο 7 

Αρμοδιότητες Δήμων και Κοινοτήτων 

1. Όπου η αρμοδιότητα των αυθαιρέτων κτισμάτων ή 
κατασκευών ασκείται από Δήμο ή Κοινότητα, η διαδικασία 
του παρόντος Δ/τος, τηρείται από την αρμόδια πολεοδο¬ 
μική υπηρεσία του Δήμου ή της Κοινότητας. 

2. Στην περίπτωση αυτή η επιτροπή που εξετάζει τις εν¬ 
στάσεις κατά το άρθρο 4 του παρόντος είναι τριμελής. Τα 
μέλη της επιτροπής ορίζονται από το Δημοτικό ή Κοινοτι¬ 
κό Συμβούλιο και είναι τεχνικοί, μέλη του δημοτικού ή κοι¬ 
νοτικού Συμβουλίου ή μή, απαραίτητα όμως τα δύο του¬ 
λάχιστον μέλη πρέπει να είναι τεχνικοί υπάλληλοι του Κλά- 

δου Π.Ε. της Πολεοδομικής υπηρεσίαςτου Δήμιου. Επίσης 
το δημοτικό ή κοινοτικό συμβούλιο μπορεί με αιτιολογη¬ 
μένη πρόταση να ζητήσει από τον οικείο νομάρχη να ορί¬ 
σει μέλη της επιτροπής που πρέπει να είναι τεχνικοί υπάλ¬ 
ληλοι της νομαρχιακής αυτοδιοίκησης του κλάδου ΠΕ. 

3. Οι κατά τις παραγράφους 1 και 2 του παρόντος άρ¬ 
θρου αρμοδιότητες μπορεί να ασκηθούν παράλληλα και 
από την αρμόδια πολεοδομική υπηρεσία της νομαρχια¬ 
κής αυτοδιοίκησης εάν η κατά τα ανωτέρω δημοτική υπη¬ 
ρεσία παραλείψει την άσκησή τους. Σε περίπτωση που και 
οι δύο υπη ρεσίες επιληφθούν υποθέσεως κατά την άσκη¬ 
ση της παραπάνω αρμοδιότητας την ίδια ημέρα, κατισχύ¬ 
ει η πράξη της αρμόδιας πολεοδομικής υπηρεσίας της 
Νομαρχιακής Αυτοδιοίκησης. Η παράλειψη της δημοτι¬ 
κής υπηρεσίας τεκμαίρεται αμάχητα όταν η πολεοδομική 
υπηρεσία εξέδωσε τη σχετική πράξη πριν από τη δημοτι¬ 
κή υπηρεσία. Η σχετική πράξη της πολεοδομικής υπηρε¬ 
σίας Νομαρχιακής Αυτοδιοίκησης, κοινοποιείται πάντοτε 
στην κατά τα ανωτέρω αρμόδια δημοτική υπηρεσία, που 
υποχρεούται να απέχει κάθε περαιτέρω ενέργειας στη 
συγκεκριμένη υπόθεση. 

Άρθρο 8 

Έκταση ισχύος - μεταβατικές διατάξεις 

1. Οι διατάξεις των άρθρων του παρόντος Δ/τος, ως 
προς τη διαδικασία χαρακτηρισμού και κατεδάφισης, ε¬ 
φαρμόζονται και για όλα τα αυθαίρετα κτίσματα ή κατα¬ 
σκευές, ανεξαρτήτως του χρόνου κατασκευής τους που 
δεν έχουν δηλωθεί με τις διατάξεις του Α.Ν. 410/68, Ν. 
720/77, Ν. 1337/83, Ν. 1849/89 και Ν. 1512/85 ή έχουν δη¬ 
λωθεί με τις διατάξεις τωνπιο πάνω νόμων αλλά δεν έχουν 
εξαιρεθεί της κατεδάφισης. 

2. Για όσα κτίσματα έχουν μέχρι την έναρξη ισχύος του- 
παρόντος Δ/τος χαρακτηρισθεί αυθαίρετοι, ο τρόπος υ¬ 
πολογισμού των προστίμων γίνεται με τις προγενέστερες 
διατάξεις αλλά με τη διαδικασία του παρόντος Δ/τος. 

Για όσα κτίσματα έχει υποβληθεί ένσταση κατά απόφα¬ 
σης επιβληθέντων προστίμων ακολουθείται η προγενέ¬ 
στερη του παρόντος διαδικασία. 

Άρθρο9 

Το από 5.7.1983 Π,Δ/γμα «Διαδικασία χαρακτηρισμού και κατε¬ 
δάφιση νέων αυθαίρετων κατασκευών και ρύθμση συναφών θεμά¬ 
των» (Δ' 291) καιαργείται από τη δημοσίευση του παρόντος ΔΤος. 
Τοαπό3.9.1983 (Δ'393) Π Δ/γμα «τρόπος και διαδικασία εκτίμησης 
της αξίας αυθαιρέτων κατασκευών και καθορισμός του ύψουςτων 
προστίμων αυτών» καταργετται από τη δημοσίευση του παρόντος 
με την επιφύλαξη τηςπαρ. 2του άρθρου 8 του παρόντος. 

Άρθρο 10 

Η ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έρ¬ 
γων αναθέτουμε την δημοσίευση και εκτέλεση του παρόντος δια¬ 
τάγματος. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 6 Αυγούστου 1998 
Ο ΠΡΟΕΔΡΟΣΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΣΤΑΣΛΑΛΙΩΤΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 268 (2) 

Κατάργηση - σύσταση θέσεων διοικητικού προσωπικού 
στο Πανεπιστήμιο Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α. Του άρθρου 79παρ. 5 εδάφιο δ'και ε'του Ν. 1566/85 
«Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις» (Α' 167). 

β. Του άρθρου 2παρ. 2περ. β υποπερ. ντου Ν. 2083/92 
(Α' 159). 

2. Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης α- 
ριθ. ΔΙΔΚ/Φ. 1/20199/5.9.1997 «Ανάθεση αρμοδιοτήτων 
του Υπουργού Εσωτερικών, Δημόσιας Διοίκησης και Α¬ 
ποκέντρωσης» (Β' 801), όπως συμπληρώθηκε με την ό¬ 
μοια αριθ. ΔΙΔΚ/Φ 1/23470/20.10.1997 (Β'924). 

3. Την πρόταση της Συγκλήτου του Πανεπιστημίου Αι¬ 
γαίου (συνεδρίαση 1/9.6.1997). 

4. Την αριθ. πρωτ. 12897/21.11.1997 βεβαίωση της Υ¬ 
πηρεσίας Δημοσιονομικού Ελέγχου του ΥΠ.Ε.Π.Θ.) με 
την οποία βεβαιώνεται ότι δεν προκαλείται καμία δαπάνη 
σε βάρος του κρατικού προϋπολογισμού (άρθρο 29Α' του 
Ν. 1558/85 όπως προσετέθη με το άρθρο 27 του Ν. 
2083/1992-ΑΊ 54 και αντικαταστάθηκε μετοάθρο 1 παρ. 
2ατου Ν. 2469/1997 - Α'38). 

5. Την αριθ. 263/1998 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 

Από τις κατά το άρθρο 1 παρ. α του Π.Δ. 281/1987 (Α' 
142), υφιστάμενες θέσεις του κλάδου Π.Ε. Διοικητικού - 
Οικονομικού του Πανεπιστημίου Αιγαίου, μία (1) κενή κα- 
ταργείται και αντί αυτής συνιστάται μία θέση στον δια του 
παρόντος ιδρυόμενο κλάδο Π.Ε. Φυσικών, Χημικών Γεω¬ 
λόγων, Προσόν διορισμού στον εισαγωγικό βαθμό της θέ¬ 
σης αυτής ορίζεται το ομώνυμο πτυχίο Τμήματος Α.Ε.Ι. 
της ημεδαπής ή ισότιμο αντίστοιχης ειδικότητας της αλ¬ 
λοδαπής και εξειδικευμένες γνώσεις στους τομείς της 
φυσικοχημείας, χημείας, χημείας περιβάλλοντος, οι οποί¬ 
ες αποδεικνύονται με μεταπτυχιακό τίτλο σπουδών ή με 
πιστοποιητικό Πανεπιστημιακού Ιδρύματος ή με τριετή 
τουλάχιστον αποδεδειγμένη εμπειρία. 

Άρθρο 2 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του 
παρόντος.διατάγματος. 

Αθήνα, 6 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΣΤΑΥΡΟΣ ΜΠΕΝΟΣ ΓΕΡΑΣΙΜΟΣ Δ. ΑΡΣΕΝΗΣ 

ΑΠΟΦΑΣΕΙΣ (3) 

Πράξη Διοικητή αριθ. 2438/6.8.98 

Πλαίσιο αρχών λειτουργίας και κριτηρίων αξιολόγησης 
των Συστημάτων Εσωτερικού Ελέγχου των πιστωτι¬ 
κών ιδρυμάτων και προσδιορισμός αρμοδιοτήτων των 
οργάνων τους στον τομέα του Εσωτερικού Ελέγχου. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του άρθρου 1 του Ν. 1262/82 «Όργανα 
ασκήσεως της νομιμαστικής, πιστωτικής και συναλλαγ¬ 
ματικής πολιτικής και άλλες διατάξεις». 

β) τις διατάξεις του άρθρου 18 του Ν. 2548/97 «Ρυθμί¬ 
σεις για την Τράπεζα της Ελλάδος». 

γ) Τις διατάξεις του άρθρου 18 του Ν. 2076/92 «Ανάλη¬ 
ψη και άσκηση δραστηριότητας πιστωτικών ιδρυμάτων- 
και άλλες συναφείς διατάξεις». 

δ) Τη σκοπιμότητα εισαγωγής πλαισίου βασικών γενι¬ 
κών αρχών και κριτηρίων που θα πρέπει να διέπουντα Συ¬ 
στήματα Εσωτερικού Ελέγχου (ΣΕΕ) των εποπτευομένων 
από την Τράπεζα της Ελλάδος πιστωτικών ιδρυμάτων και 
προσδιορισμοί του ενδεικνυομένων σχετικών αρμοδιοτή¬ 
των και υπερυθυνοτήτων των οργάνων διοίκησης και της 
μονάδας εσωτερικής επιθεώρησης του κάθε πιστωτικού 
ιδρύματος, αποφάσισε: 

- Να θέσει ορισμένες βασικές γενικές αρχές και κριτή¬ 
ρια τα οποία θα πρέπει να πληρούνται σε κάθε πιστωτικό 
ίδρυμα που εποπτεύονται από την Τράπεζα της Ελλάδος 
προκειμένου να διασφαλίζεται ότι το πιστωτικό ίδρυμα 
διαθέτει επαρκές Σύστημα Εσωτερικού Ελέγχου (κεφά¬ 
λαια I έως και VI). 

- Να προσδιορίσειτις ενδεικνυόμενες αρμοδιότητες και υ¬ 
πευθυνότητες των οργάνων του πιστωτικού ιδρύματος 
στοντομέατου Εσωτερικού Ελέγχου (κεφάλαια VII και VIII). 

I. Στόχοι του Συστήματος Εσωτερικού Ελέγχου (ΣΕΕ) 
Το ΣΕΕ αποτελεί σύνολο ελεγκτικών μηχανισμών και 
διαδικασιών που καλύπτει σε συνεχή βάση κάθε δραστη¬ 
ριότητα ενός πιστωτικού ιδρύματος και συντελεί στην α¬ 
ποτελεσματική και ασφαλή λειτουργία του. 

Στο ΣΕΕ περιλαμβάνονται οι πάσης φύσεως προληπτι¬ 
κοί ή κατασταλτικοί έλεγχοι που έχουν ως σκοπό να δια¬ 
σφαλίζουν ότι επιτυγχάνονται οι ακόλουθοι στόχοι του πι¬ 
στωτικού ιδρύματος: 

α) συνεπής υλοποίηση της επιχειρησιακής στρατηγικής 
του με αποτελεσματική χρήση των διαθεσίμων πόρων 
β) συστηματική παρακολούθηση και αντιμετώπιση των 
κινδύνων που αναλαμβάνει και διαφύλαξη των περιουσια¬ 
κών του στοιχείων 

γ) εξασφάλιση της πληρότητας και της αξιοπιστίας των 
στοιχείων και πληροφοριών που απαιτούνται για τον α¬ 
κριβή και έγκαιρο προσδιορισμό της οικονομικής του κα¬ 
τάστασης και την παραγωγή αξιόπιστων λογιστικών κα¬ 
ταστάσεων. 

δ) συμμόρφωση με το θεσμικό πλαίσιο που διέπει την 
λειτουργία του καθώς και με τους πάσης φύσεως εσωτε¬ 
ρικούς κανονισμούς του. 

Για την επίτευξη των παραπάνω στόχων και την αποτε¬ 
λεσματική λειτουργία του ΣΕΕ, τα ανώτατα διοικητικά όρ¬ 
γανα του πιστωτικού ιδρύματος οφείλουν: 

ι. να έχουν μεριμνήσει για τη διαμόρφωση ενός εσωτε¬ 
ρικού περιβάλλοντος το οποίο αναγνωρίζει τη σημασία 


της ελεγκτικής λειτουργίας και να έχουν καθιερώσει μια 
οργανωτική δομή που διευκολύνει την αποτελεσματική 
λειτουργία του ΣΕΕ. 

II. να έχουν καθορίσει με σαφήνεια επιχειρησιακούς 
στόχους και πολιτικές σε συνάρτηση μετά αποδεκτά όρια 
για το είδος και το ύψος των αναλαμβανόμενων κινδύνων 
και να έχουν διαμορφώσει ρεαλιστικά επιχειρησιακά προ¬ 
γράμματα δράσης και προϋπολογισμούς, τα οποία θα 
πρέπει να έχουν γίνει κατανοητά από όλους όσους μετέ¬ 
χουν στην υλοποίησή τους. 

ιιι. να εξασφαλίζουν ότι το ΣΕΕ έχει εφαρμογή σε όλες 
τις υπηρεσιακές μονάδες του πιστωτικού ιδρύματος (στο ε¬ 
σωτερικό και το εξωτερικό) και να μεριμνούν για την ύπαρξη 
ενός αποτελεσματικού ΣΕΕ σε κάθε θυγατρική του επιχεί¬ 
ρηση που δραστηριοποιείται στο χρηματοπιστωτικό τομέα. 

II. Βασικές αρχές και κριτήρια που πρέπει να διέπουντο 
ΣΕΕ ως σύνολο 

Ένα αποτελεσματικό ΣΕΕ θα πρέπει: 

1) να είναι προσαρμοσμένο στο μέγεθος και τη φύση 
των εργασιώντου πιστωτικού ιδρύματος. 

2) να καλύπτει πλήρως όλες τις δραστηριότητες και τις 
συναλλαγές του πιστωτικού ιδρύματος και ιδιαίτερα: 

ι. τα εκάστοτε νέα χρηματοπιστωτικά προϊόντα και υπη¬ 
ρεσίες 

ιι. τις διασυνοριακές συναλλαγές με υποκαταστήματα, 
θυγατρικές επιχειρήσεις και ανταποκρίτριες τράπεζες 
στο εξωτερικό. 

3) να έχει την δυνατότητα ελέγχου και των εργασιών 
των οποίων η διεκπεραίωση έχει ανατεθεί σε άλλες επι¬ 
χειρήσεις (ουίεουΐΌίπς)) 

4) να περιλαμβάνει κατάλληλα μέτρα για την πρόληψη 
λαθών, παρατυπιών, παραλείψεων και καταχρήσεων 

5) να διαθέτει επαρκείς μηχανισμούς για τον έγκαιρο ε¬ 
ντοπισμό, την ανάλυση, τον έλεγχο καιτη διαχείριση όλων 
των κινδύνων που ενυπάρχουν στις τραπεζικές δραστη¬ 
ριότητες. 

6) να υποστηρίζεται από συστήματα πληροφόρησης και 
επικοινωνίας, τα οποία θα πρέπει να εξασφαλίζουν την έ¬ 
γκαιρη ροή και την αξιοπιστία των αναγκαίων πληροφο¬ 
ριών για την άσκηση διοίκησης και ελέγχου 

7) να είναι κατάλληλα προσαρμοσμένο στο ισχύον θε¬ 
σμικό πλαίσιο ώστε να διασφαλίζει τη συμμόρφωση με τις 
νομοθετικές και διοικητικές διατάξεις που διέπουν τη λει¬ 
τουργία του πιστωτικού ιδρύματος. 

8) να είναι επαρκώς τεκμηριωμένο και λεπτομερώς και 
καταγεγραμμένο 

9) να προβλέπει τακτικούς ελέγχους για τη διαπίστωση 
της εφαρμογής του και διαδικασίες αξιολόγησης της ε- 
πάρκειάς του 

10) να προσδιορίζει με σαφήνεια τις ενδεικνυόμενες 
διορθωτικές ενέργειες στις περιπτώσεις που διαπιστώνε¬ 
ται αδυναμία ή αποτυχία των προληπτικών ελεγκτικών μη¬ 
χανισμών, ιδιαίτερα αυτών που έχουν ενσωματωθεί στη 
διαδικασία διεκπεραίωσης των συναλλαγών. 

III. Βασικές αρχές και κριτήρια σχετικά με την οργανω¬ 
τική δομή και τις διαδικασίες λειτουργίας του πιστωτικού 
ιδρύματος. 

Η οργανωτική δομή κάθε πιστωτικού ιδρύματος 
πρέπει να είναι προσαρμοσμένη στο είδος, στην έ¬ 
κταση και στην πολυπλοκότητατων δραστηριοτήτων 
του καθώς και στους ενυπάρχοντες στις δραστηριό¬ 
τητες αυτές κινδύνους. Κύρια συνιστώσα ενός 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2943 


αποτελεσματικού ΣΕΕ είναι η θεσμοθέτηση οργανωτικής δομής και λειτουργικών 

διαδικασιών ώστε: 

1) να εξασφαλίζεται με κατάλληλες διαδικασίες η υλοποίηση της στρατηγικής που 
έχει εγκριθεί από το Δ.Σ. με την ύπαρξη εξειδικευμένων στόχων για κάθε τομέα 
δραστηριότητας, διοικητικό όργανο και υπηρεσίακή μονάδα. 

2) να καθορίζεται με σαφήνεια η οργανωτική διάρθρωση, στα πλαίσια ενός 
εγκεκριμένου οργανογράμματος, όπου θα υπάρχει λεπτομερής περιγραφή 
αρμοδιοτήτων και ορίων ευθύνης για κάθε δραστηριότητα και υπηρεσιακή μονάδα. 

3) να υπάρχει σαφής καθορισμός των καθηκόντων και των ορίων δικαιοδοσίας / 
ευθύνης κάθε υπηρεσιακού οργάνου καθώς και αντίστοιχες διαδικασίες 
εξουσιοδότησης. 

4) να είναι δυνατός ο ακριβής προσδιορισμός των υπευθύνων για κάθε εργασία και 
συναλλαγή και να υφίστανται σαφώς καθορισμένες ιεραρχικές γραμμές αναφοράς 
που να αποκλείουν κενά και να εξασφαλίζουν αποτελεσματικό διοικητικό έλεγχο 
κάθε δραστηριότητας. 

5) να προβλέπεται η άμεση ή έμμεση εμπλοκή δύο τουλάχιστον λειτουργών του 
πιστωτικού ιδρύματος σε κάθε δραστηριότητα ή συναλλαγή για λόγους διαφάνειας 
και ασφάλειας. 

6) να εξασφαλίζεται ο αποτελεσματικός διαχωρισμός καθηκόντων ώστε να 
αποφεύγονται περιπτώσεις ασυμβίβαστων ρόλων και σύγκρουσης συμφερόντων 
και να ελαχιστοποιούνται οι κίνδυνοι λαθών, παρατυπιών και απάτης. 

Τα παραπάνω ισχύουν ιδιαίτερα όσον αφορά: 

ί. στο διαχωρισμό μεταξύ των λειτουργιών διαπραγμάτευσης, διακανονισμού και 
λογιστικοποίησης των συναλλαγών και μεταξύ αυτών και της λειτουργίας του 
ελέγχου και της διαχείρισης κινδύνων 

ϋ. στο διαχωρισμό των καθηκόντων που αφορούν στη φύλαξη των περιουσιακών 
στοιχείων του πιστωτικού ιδρύματος ή των πελατών του από τα καθήκοντα του 
προηγουμένου εδαφίου και 

ϋί. στη διασφάλιση της ανεξαρτησίας των οργάνων ελέγχου από τις ελεγχόμενες 
δραστηριότητες και τους λειτουργούς τους 

7) να υπάρχουν κατάλληλες διαδικασίες διαχείρισης του ανθρώπινου δυναμικού με 
αναλυτική περιγραφή των απαιτούμενων για κάθε θέση ευθύνης προσόντων και οι 
οποίες να διασφαλίζουν ότι οι υπάλληλοι διαθέτουν τα απαιτούμενα προσόντα και 
ικανότητες για την αποτελεσματική άσκηση των καθηκόντων που τους ανατίθενται. 

8) να εξασφαλίζεται η ύπαρξη λεπτομερώς καταγεγραμμένων διαδικασιών για κάθε 
συγκεκριμένου είδους εργασία και αναλυτική γραπτή περιγραφή του τρόπου 
διεξαγωγής της, κοινοποιημένη στο αρμόδιο για την εκτέλεση και τον έλεγχο της 
εργασίας προσωπικό. 

9) να έχουν ενσωματωθεί σε όλους τους κανονισμούς διεξαγωγής των εργασιών του 
πιστωτικού ιδρύματος κατάλληλοι μηχανισμοί ελέγχου που να διασφαλίζουν ότι 
όλες οι συναλλαγές: 

ί. είναι έγκυρες και νόμιμες 

ϋ. έχουν εκτελεστεί σύμφωνα με όλους του κανόνες λειτουργίας της κάθε 
υπηρεσιακής μονάδας 

ϋί. έχουν διεκπεραιωθεί από κατάλληλα εξουσιοδοτημένα και άμεσα εντοπιζόμενα 
άτομα και 

ίν. έχουν καταχωρηθεί στα προβλεπόμενα για κάθε περίπτωση αρχεία 

10) να ελέγχεται συστηματικά η πρόσβαση σε εμπιστευτικές πληροφορίες και 
περιουσιακά στοιχεία του πιστωτικού ιδρύματος ή των πελατών του, η οποία να 
επιτρέπεται μόνο στα κατάλληλα εξουσιοδοτημένα άτομα 

11) να εξασφαλίζεται η ύπαρξη προτύπων και προδιαγραφών, του ιδίου ποιοτικού 
επιπέδου, για όλες τις εργασίες του πιστωτικού ιδρύματος, προκειμένου να 
διασφαλίζεται η ποιότητα των παρεχόμενων υπηρεσιών 

12) να υπάρχουν διαδικασίες καταγραφής, ιεράρχησης και κάλυψης των άμεσων και 
μελλοντικών επιχειρησιακών αναγκών 

13) να παρακολουθείται ο τρόπος εξυπηρέτησης των πελατών και ειδικότερα οι 
διαδικασίες παρουσίασης και συμφωνίας των όρων συνεργασίας τους με το 
πιστωτικό ίδρυμα 

14) να προβλέπονται διαδικασίες καταγραφής των αναγκών και ελέγχου των 
παραπόνων των πελατών καθώς και να εξασφαλίζεται η προστασία των 
συμφερόντων και των προς φύλαξη περιουσιακών στοιχείων των πελατών 

15) να υπάρχουν σχέδια αντιμετώπισης εκτάκτων καταστάσεων, τα οποία να είναι 
γνωστά στο προσωπικό και να ελέγχονται τακτικά στην πράξη για την 
αποτελεσματικότητά τους, ώστε να διασφαλίζεται η άμεση συνέχιση της παροχής 
των υπηρεσιών του πιστωτικού ιδρύματος και η ταχεία αποκατάσταση του 
πλήρους ελέγχου της δραστηριότητάς του. 

16) να ελέγχεται σε τακτική βάση η λειτουργικότητα της οργανωτικής διάρθρωσης του 
πιστωτικού ιδρύματος και να γίνονται έγκαιρα οι αναγκαίες για τη διαχρονική 
αποτελεσματικότητά της αναπροσαρμογές. 

IV. Βασικές αρχές και κριτήρια σχετικά με τον έλεγχο κινδύνων 

Ο έλεγχος των τραπεζικών κινδύνων αποτελεί μια άλλη σημαντική πτυχή ενός 
ΣΕΕ και προϋποθέτει την ανάπτυξη από τα πιστωτικά ιδρύματα συστημάτων 
διαχείρισης κινδύνων, τα οποία θα πρέπει να είναι προσαρμοσμένα στο μέγεθος και 
την πολυπλοκότητπ των δραστηριοτήτων κάθε πιστωτικού ιδρύματος. Ορισμένοι από 
τους τραπεζικούς κινδύνους έχουν ποσοτική διάσταση που μπορεί να μετρηθεί 
(πιστωτικός κίνδυνος, κίνδυνος ρευστότητας, κίνδυνοι αγοράς κλπ) ενώ άλλοι έχουν 
μόνον ποιοτική διάσταση και δεν είναι ποσοτικά μετρήσιμοι (λειτουργικός κίνδυνος, 
νομικός κίνδυνος κλπ). 

Η αποτελεσματική παρακολούθηση των κινδύνων προϋποθέτει την κατανόηση από 
όλη την ιεραρχία του πιστωτικού ιδρύματος: 

ί. της φύσης των κινδύνων, που συνδέονται με τις τραπεζικές εργασίες και 
ίί. της θετικής συσχέτισης που υπάρχει μεταξύ του ύψους των αναμενόμενων 
αποδόσεων και του ύψους των κινδύνων που αναλαμβάνει το πιστωτικό ίδρυμα. 

Ως προς τον έλεγχο των κινδύνων, οι ακόλουθες βασικές αρχές και κριτήρια 
πρέπει να διέπουν ένα αποτελεσματικό ΣΕΕ: 

1) Στα πλαίσια του γενικότερου στρατηγικού σχεδιασμού και για κάθε είδος κινδύνου 

θα πρέπει να υπάρχει εγκεκριμένη πολιτική για την ανάληψη, την παρακολούθηση 
και την διαχείρισή του, σαφώς διατυπωμένη και καταγεγραμμένη, η οποία να 
κοινοποιείται έγκαιρα σε όλα τα εμπλεκόμενα άτομα ή υπηρεσιακές μονάδες. 

Ειδικότερα για τους ποσοτικά μετρήσιμους κινδύνους, η πολιτική αυτή θα πρέπει 
να προβλέπει μεταξύ άλλων, τον καθορισμό των εκάστοτε αποδεκτών ανώτατων 
ορίων ανάληψης κινδύνου για κάθε είδος κινδύνου σε συνολικό για το πιστωτικό 
ίδρυμα επίπεδο και περαιτέρω κατανομή του ορίου αυτού όπου ενδείκνυται (π.χ. 
κατά πελάτη, κλάδο, νόμισμα, υπηρεσιακή μονάδα κλπ) και θέσπιση, όπου 
χρειάζεται, ορίων διακοπής ζημιογόνων δραστηριοτήτων (δίορ Ιοδδ εοπίΓοΙδ). 

2) Καθιέρωση μιας εξειδικευμένης και ανεξάρτητης λειτουργίας παρακολούθησης και 
διαχείρισης κινδύνων, που να καλύπτει όλο το φάσμα των εργασιών του 
πιστωτικού ιδρύματος και όλες τις μορφές των τραπεζικών κινδύνων. 

Η λειτουργία αυτή πρέπει να εξασφαλίζει με κατάλληλες διαδικασίες ότι οι πάσης 
φύσεως κίνδυνοι, που ενυπάρχουν οε κάθε εργασία που αναλαμβάνει το πιστωτικό 
ίδρυμα, αναγνωρίζονται, αναλύονται, παρακολουθούνται σε συνεχή βάση και 
αντιμετωπίζονται αποτελεσματικά. 

3) Καθιέρωση και περιοδική αξιολόγηση διαδικασιών τιμολόγησης των 
προσφερομένων χρηματοπιστωτικών προϊόντων και υπηρεσιών ώστε να 
εξασφαλίζεται ότι λαμβάνοντογ υπόψη όλοι οι παράγοντες διαμόρφωσης του 
κόστους τους, οι τιμές που προσφέρει ο ανταγοινισμός και η σχέση κόστους - 
οφέλους για κάθε εργασία. 

4) Παρακολούθηση των εξελίξεων στο χώρο των τραπεζικών εργασιών και των 
χρηματοπιστωτικών προϊόντων και προσαρμογή στις απαιτήσεις του 
ανταγωνισμού με τρόπο ασφαλή. Πριν από την επέκταση της δραστηριότητας του 
πιστωτικού ιδρύματος σε νέα χρηματοπιστωτικά προϊόντα ή υπηρεσίες, θα 
πρέπει να υπάρχουν αιτιολογημένες αποφάσεις ενσωμάτωσής τους στη 
στρατηγική ανάπτυξης του πιστωτικού ιδρύματος , να έχουν αναγνωρισθεί με 
ακρίβεια οι σχετικοί κίνδυνοι και να έχει ολοκληρωθεί η ενσωμάτωση των 
αντίστοιχων ελέγχων και διαδικασιών διαχείρισής τους στο σύστημα διαχείρισης 
κινδύνων. Ακόμη θα πρέπει να έχουν καθορισθεί οι διαδικασίες έγκρισης, 
λογιστικής παρακολούθησης και ελέγχου των σχετικών συναλλαγών και να έχουν 
αντιμετωπισθεί τα νομικά θέματα που συνδέονται με τη διεξαγωγή τους. 

5) Παρακολούθηση σε συνεχή βάση του βαθμού συμμόρφωσης με την πολιτική και τις 
διαδικασίες διαχείρισης των κινδύνων και έλεγχος της τήρησης των τεθέντων 
ανωτάτων <^)ίων κατά είδος κινδύνου. 

6) Αμεσος εντοπισμός και έλεγχος των σημαντικών ή αιφνίδιων μεταβολών σε 
οικονομικά μεγέθη, διαδικασίες ή πρόσωπα. Οποιεσδήποτε παρεκκλίσεις από το 
κανονικό θα πρέπει να αξιολογούνται και να αναφέρονται άμεσα στα αρμόδια 
όργανα για τυχόν διορθωτικές ενέργειες, η υλοποίηση των οποίων θα πρέπει να 
παρακολουθείται με κατάλληλες διαδικασίες (ίοΙΙονν υρ). 

7) Τακτικός έλεγχος του μεγέθους και των αιτίων των αποκλίσεων μεταξύ των 
προύπολογιστικών και των απολογιστικών στοιχείων που υποβάλλονται στην 
διοίκηση και άλλα αρμόδια όργανα του πιστωτικού ιδρύματος, ώστε να 
αξιολογείται η απόδοση κάθε υπηρεσιακής μονάδας σε σχέση με τους τεθέντες σε 
αυτή στόχους. 

8) Οι θεσμοθετημένες πολιτικές και διαδικασίες για την αντιμετώπιση των κινδύνων 
και τα εγκεκριμένα ανώτατα όρια ανάληψης κινδύνων θα πρέπει να αξιολογούνται 
σε τακτική βάση και να αναθεωρούνται εφ' όσον κρίνεται αναγκαίο, ανάλογα με τη 
σοβαρότητα των προβλημάτων που παρουσιάζουν, την εκάστοτε στρατηγική του 
πιστωτικού ιδρύματος, τις εξελίξεις στην αγορά και τις τυχόν μεταβολές στην 
οργανωτική διάρθρωση ή υποδομή του. 

Ενδείκνυται η σύσταση από τα πιστωτικά ιδρύματα, ανάλογα με το μέγεθος και τη 
φύση των εργασιών τους, συλλογικών οργάνων (π.χ. Επιτροπής Διαχείρισης 
Ενεργητικού - Παθητικού) για την καλύτερη διαχείριση των αναλαμβανομένων 
κινδύνων. Τα όργανα αυτά θα πρέπει να έχουν σαφώς καθορισμένες αρμοδιότητες και 
υπευθυνότητες, και να είναι λειτουργικά ενταγμένα οτην οργανωτική δομή του 
πιστωτικού ιδρύματος, με αυστηρά προσδιορισμένη θέση στο Οργανόγραμμά του. 

Ανεξάρτητα όμως από τη σύσταση τέτοιων συλλογικών οργάνων, κάθε πιστωτικό 
ίδρυμα του οποίου το σύνολο Ενεργητικού προσαυξημένο με το υπόλοιπο των 
λογαριασμών τάξεως (με εξαίρεση τους λογαριασμούς πληροφοριών και δικαιούχων 
αλλότριων περιουσιακών στοιχείων) υπερβαίνει το ποσό των δρχ 300 δισεκ., οφείλει, 
μέχρι 31.12.98, να δημιουργήσει μια εξειδικευμένη υπηρεσιακή μονάδα (εφόσον δεν 
υφίσταται ήδη) επιφορτισμένη με την παρακολούθηση και τον έλεγχο των κινδύνων, η 
οποία θα είναι ανεξάρτητη από τις συναλλακτικές δραστηριότητες του πιστωτικού 
ιδρύματος και θα αναφέρεται απευθείας στη Διοίκηση του πιστωτικού ιδρύματος ή 
σε συλλογικό όργανο στο οποίο μετέχει μέλος της Διοίκησης. Ειδικότερα, η μονάδα 
αυτή θα καλύπτει όλες τις δραστηριότητες και όλα τα είδη κινδύνων σε ατομική και 
σε ενοποιημένη βάση και θα ασχολείται με τον εντοπισμό, την ανάλυση και τη 
μέτρησή τους (όπου αυτό είναι δυνατό) καθώς και την εισήγηση μέτρων 
αντιμετώπισης των κινδύνων. 

V. Βασικές αρχές και κριτήρια σχετικά με τα λογιστικά συστήματα 

Τα συστήματα αυτά πρέπει να παρέχουν ακριβή απεικόνιση της οικονομικής 
κατάστασης του πιστωτικού ιδρύματος καθώς και τις απαραίτητες για ιη λήψη 
αποφάσεων πληροφορίες, πρέπει δε να αποτελούν αντικείμενο ιδιαίτερης 
παρακολούθησης από πλευράς ΣΕΕ σύμφωνα με τις ακόλουθες βασικές αρχές : 

1) Κάθε και νόμιμη συναλλαγή πρέπει να καταχωρείται έγκαιρα, με ακρίβεια και 

με όλες τις απαραίτητες λεπτομέρειες, σύμφωνα με τους κανόνες του κλαδικού 
λογιστικού σχεδίου και τις ειδικότερες διαδικασίες λογιστικής παρακολούθησης που 
έχει θεσπίσει το πιστωτικό ίδρυμα. 

2) Η επεξεργασία και η τήρηση των λογιστικών στοιχείων πρέπει να γίνεται κατά τρόπο 
που να εξασφαλίζει την παραγωγή και δημοσίευση αξιόπιστων λογιστικών 
καταστάσεων σύμφωνα με τα προβλεπόμενα από την ισχύουσα νομοθεσία. 

3) Πρέπει να υπάρχουν κατάλληλες διαδικασίες που θα εξασφαλίζουν τη συστηματική και 
ασφαλή τήρηση των αρχείων κατά τρόπο που να επιτρέπει την πραγματοποίηση 
αποτελεσματικών ελέγχων σε μεταγενέστερο χρόνο. Αυτό προϋποθέτει την ύπαρξη 
κατάλληλων διαδικασιών και δεδομένων (βικίίΐ ίΓβίΙβ) που να παρέχουν σε χρόνο 
μεταγενέστερο τη δυνατότητα αναπαραγωγής όλων των συναλλαγών κατά 
χρονολογική σειρά, την υποστήριξη κάθε καταχωρημένου στοιχείου με πρωτότυπα 
δικαιολογητικά και την τεκμηρίωση οποιοσδήποτε μεταβολής στα υπόλοιπα των 
λογαριασμών, με αναλυτικά στοιχεία για τις κινήσεις που μεσολάβησαν. 

4) Πρέπει να υπάρχουν κατάλληλοι μηχανισμοί συγκέντρωσης, επεξεργασίας, παραγωγής 
και διακίνησης επαρκών στοιχείων και πληροφοριών ώστε το Δ.Σ., η Διοίκηση, τα 
αρμόδια όργανα και τα στελέχη του πιστωτικού ιδρύματος να έχουν έγκαιρα όλες τις 
πληροφορίες που απαιτούνται για να ασκήσουν αποτελεσματικά τα καθήκοντά τους. 

5) Πρέπει να διασφαλίζεται ότι η παρεχόμενη εκτός του πιστωτικού ιδρύματος 
πληροφόρηση (π.χ. δημοσιευμένες οικονομικές καταστάσεις, υποβαλλόμενα εποπτικά 
στοιχεία στην Τράπεζα της Ελλάδος ) είναι έγκυρη και σύμφωνη με τα προβλεπόμενα 
στις ισχύουσες νομοθετικές διατάξεις και εγκυκλίους, παράγεται δε και υποβάλλεται 
αρμοδίως εντός των καθορισμένων προθεσμιών. 

6) Πρέπει να υπάρχουν καταγεγραμμένες διαδικασίες για την επιλογή και την απόκτηση 
του κατάλληλου εξοπλισμού και λογισμικού καθώς και για την επαρκή στελέχωση των 
αρμοδίων υπηρεσιών, ανάλογα με τις εκάστοτε επιχειρησιακές ανάγκες, τις 
προοπτικές εξέλιξης του μεγέθους και της φύσης των εργασιών και τις οικονομικές 
δυνατότητες του πιστωτικού ιδρύματος προκειμένου να εξασφαλίζεται η 
αποτελεσματική λογιστική και μηχανογραφική υποστήριξη των εργασιών του. 


Ϋ [. Βασικές αρχές και κριτήρια σχετικά, με τα συστήματα πληροφορικής 

Η συγκέντρωση, επεξεργασία, μεταφορά και διαφύλαξη πληροφοριών σε 
ηλεκτρονική μορφή εμπεριέχει ορισμένους πρόσθετους κινδύνους για τα πιστωτικά 
ιδρύματα, όπως : 

• λάθη στη διαχείριση των πληροφοριών ή τη χρήση του λογισμικού και των 
μηχανημάτων 

• απώλεια ή αλλοίωση στοιχείων ή προγραμμάτων 

• προβληματική λειτουργία ή διακοπή της λειτουργίας του εξοπλισμού 

• ακαταλληλότητα του λογισμικού, του εξοπλισμού ή του προσωπικού που εμπλέκεται 
με την πληροφορική. 

• πρόσβαση μη εξουσιοδοτημένων ατόμων σε εμπιστευτικά στοιχεία 

• απάτες μέσω των μηχανογραφικών συστημάτων 

• λήψη λανθασμένων αποφάσεων με βάση αναξιόπιστες ή παραπλανητικές 
πληροφορίες κ.α. 

Ένα αποτελεσματικό ΣΈΕ θα πρέπει να διασφαλίζει την αποτελεσματική και 
ασφαλή ανάπτυξη και λειτουργία των συστημάτων πληροφορικής των πιστωτικών 
ιδρυμάτων, καθώς και την ύπαρξη σχετικών διαδικασιών ελέγχου, με την υιοθέτηση 
των παρακάτω αρχών: 

1) Πρέπει να υφίστανται διαδικασίες διαμόρφωσης, έγκρισης, υλοποίησης, 
αξιολόγησης και αναθεώρησης εξειδικευμένης για τα πληροφοριακά συστήματα 
στρατηγικής, από το Δ.Ι. του πιστωτικού ιδρύματος. Κατάλληλες διαδικασίες 
πρέπει να εξασφαλίζουν τους εκάστοτε αναγκαίους πόρους, ώστε να καλύπτονται 
έγκαιρα και αποτελεσματικά οι τρέχουσες και οι μελλοντικές ανάγκες του 
πιστωτικού ιδρύματος σε μηχανογραφική υποστήριξη. 

2) Η Διοίκηση του πιστωτικού ιδρύματος πρέπει να χαράσσει κατάλληλη πολιτική 
υλοποίησης της στρατηγικής για τα πληροφοριακά συστήματα, με την εισαγωγή 
προτύπων, διαδικασιών και ελέγχων για όλες τις λειτουργίες, που σχετίζονται με 
τα πληροφοριακά συστήματα. 

3) Πρέπει να εξασφαλίζεται η συστηματική συνεργασία των στελεχών της 
πληροφορικής με τους τελικούς χρήστες των υπηρεσιών πληροφορικής, σε όλες 
τις φάσεις της ανάπτυξης, λειτουργίας και αξιολόγησης των μηχανογραφικών 
εφαρμογών, με την καθιέρωση κατάλληλων διαδικασιών και την λειτουργία ειδικών 
συντονιστικών οργάνων( πχ δίββπηρ ΟοιηΓηίΙΙβθ). 

4) Τα πληροφοριακά συστήματα πρέπει να σχεδιάζονται και να λειτουργούν κατά 
τρόπο που να επιτρέπουν τη συστηματική παρακολούθηση και την αποτελεσματική 
αντιμετώπιση των κινδύνων που σχετίζονται με την πληροφορική, όπως αυτοί 
περιγράφονται ανωτέρω. 

5) Στο οργανόγραμμα κάθε πιστωτικού ιδρύματος, πρέπει να προβλέπεται η ύπαρξη 
εξειδικευμένης Υπηρεσιακής Μονάδας Πληροφορικής, λειτουργικά και διοικητικά 
ανεξάρτητης από τους τελικούς χρήστες των υπηρεσιών πληροφορικής, η οποία 
να ασχολείται με την ανάπτυξη και την λειτουργία των πληροφοριακών 
συστημάτων και να έχει την ευθύνη της μηχανογραφικής υποστήριξης όλων των 
λειτουργιών του πιστωτικού ιδρύματος. 

6) Εντός της Υπηρεσιακής Μονάδας Πληροφορικής πρέπει να υπάρχει σαφής 
διαχωρισμός καθηκόντων. Ειδικότερα θα πρέπει να διασφαλίζεται ότι 
διαχωρίζονται πλήρως οι λειτουργίες που σχετίζονται με τον σχεδίασμά των 
μηχανογραφικών εφαρμογών από τις λειτουργίες που αφορούν στην καθημερινή 
μηχανογραφική διαχείριση των εφαρμογών αυτών, από την στιγμή της 
ενσωμάτωσης κάθε νέας εφαρμογής στις τρέχουσες διαδικασίες του πιστωτικού 
ιδρύματος. 

7) Πρέπει να εξασφαλίζεται ότι η υπηρεσιακή μονάδα Εσωτερικής Επιθεώρησης 
διαθέτει την απαιτούμενη τεχνογνωσία και προσωπικό για τη διενέργεια 
εξειδικευμένων ελέγχων στα πληροφοριακά συστήματα, ώστε να διασφαλίζεται η 
επάρκεια και η ασφάλεια όλων των μηχανογραφικών εφαρμογών. 

8) Πρέπει να υπάρχουν και να εφαρμόζονται με συνέπεια κατάλληλες διαδικασίες 
σχεδιασμού, ανάπτυξης, τεκμηρίωσης, διαχείρισης και συντήρησης των 
μηχανογραφικών εφαρμογών καθώς και η έγκαιρη προσαρμογή τους ώστε να 
εξασφαλίζεται ότι εξυπηρετούν σε συνεχή βάση τον σκοπό για τον οποίο αρχικά 
σχεδιάσθηκαν. 

9) Πρέπει να υφίστανται εγκεκριμένοι κανονισμοί σχετικοί με την οργάνωση και τη 
διαδικασία παραγωγής και διάθεσης υπηρεσιιύν πληροφορικής στους τελικούς 
χρήστες, που να καλύπτουν οπωσδήποτε και θέματα σχετικά με την αντιμετώπιση 
εκτάκτων προβλημάτων λειτουργίας. 

10) Πρέπει να εξασφαλίζεται από την φάση του σχεδιασμού των μηχανογραφικών 
εφαρμογών και σε συνεργασία με την υπηρεσιακή μονάδα Εσωτερικής Επιθεώρησης, 
η ενσωμάτωση στα συστήματα πληροφορικής κατάλληλων διαδικασιών ελέγχου και η 
διατήρηση των αναγκαίων στοιχείων (βυάίί (Γ3ίΐ3) που θα επιτρέπουν την 
πραγματοποίηση αποτελεσματικών ελέγχων σε μεταγενέστερο χρόνο. 

11) Η ποιοτική και ποσοτική επάρκεια, η αποτελεσματικότητα και η ασφάλεια των 
καθημερινά παρεχομένων υπηρεσιών πληροφορικής πρέπει να ελέγχονται συνεχώς 
και με συγκεκριμένες διαδικασίες. 

12) Η πρόσληψη, η εκπαίδευση, η εργασία, η εξέλιξη και η αποχώρηση των ατόμων που 
απασχολούνται με την μηχανογράφη9η ' πρέπει να διέπεται από εγκεκριμένους 
κανονισμούς, οι οποίοι να εξασφαλίζουν την επάρκεια των ατόμων που στελεχώνουν 
κάθε λειτουργία των συστημάτων της πληροφορικής και την προστασία των 
εμπιστευτικών στοιχείων. 

13) Η πρόσβαση εξουσιοδοτημένων μόνον ατόμων στις πληροφορίες και η προστασία του 
λογισμικού και των πληροφοριών πρέπει να εξασφαλίζεται με συγκεκριμένες 
πολιτικές και διαδικασίες που ελέγχονται τακτικά για την αποτελεσματικότητά τους. 

14) Η φυσική ασφάλεια των εγκαταστάσεων της πληροφορικής πρέπει να εξασφαλίζεται 
με συγκεκριμένα μέτρα και διαδικασίες, ώστε να αποφεύγονται ανεπιθύμητες 
διακοπές λειτουργίας των πληροφοριακών συστημάτων από τυχαία γεγονότα ή 
σκόπιμες ενέργειες. 

15) Για την αντιμετώπιση απρόβλεπτων διακοπών της λειτουργίας των μηχανογραφικών 
συστημάτων, πρέπει να υφίσταται συγκεκριμένο σχέδιο έκτακτης ανάγκης, που να 
εξασφαλίζει την άμεση συνέχιση της μηχανογραφικής υποστήριξης των βασικών 
λειτουργιών του πιστωτικού ιδρύματος και την πλήρη αποκατάσταση της ομαλής 
λειτουργίας των συστημάτων πληροφορική σε εύλογο χρονικό διάστημα. Το σχέδιο 
αυτό πρέπει να έχει κοινοποιηθεί εγκαίρως σε όσους θα κληθούν να το υλοποιήσουν 
και με δοκιμές να ελέγχεται τακτικά ως προς την αποτελεσματικότητά του και την 
δυνατότητα άμεσης εφαρμογής του. 

Ειδικότερα όσον αφορά την αντιμετώπιση των επιπτώσεων από φυσικές 
καταστροφές, ατυχήματα ή δολιοφθορές των μηχανογραφικών τους κέντρων, τα 
πιστωτικά ιδρύματα θα πρέπει το αργότερο μέχρι 31.12.99 να έχουν εξασφαλίσει τη 
δυνατότητα ανάκτησης κρίσιμων εφαρμογών μέσω : 

(α) της χρήσης εξοπλισμού και λογισμικού σε απομακρυσμένο από το 
μηχανογραφικό τους κέντρο χώρο, 

(β) της τήρησης ενημερωμένων και αξιόπιστων εφεδρικών αρχείων δεδομένων 
(όθεΐι υρ) 

Με τον τρόπο αυτό τα πιστωτικά ιδρύματα θα είναι σε θέση να συνεχίσουν τις 
βασικές τους δραστηριότητες μέχρι την αποκατάσταση των ζημιών στο 
μηχανογραφικό τους κέντρο. 

VII. Αρμοδιότητες και υπευθυνότητες του ΔιΣ. και της Διοίκησης του 
πιστωτικού ιδρύματος σχετικά με το ΣΕΕ. Σύσταση Επιτροπής Ελέγχου. 

Ανεξάρτητα από την οργανωτική διάρθρωση κάθε πιστωτικού ιδρύματος, το 
Διοικητικό Συμβούλιο πρέπει να έχει την τελική ευθύνη για την καθιέρωση και τη 
γενική εποπτεία του τρόπου εφαρμογής ενός αποτελεσματικού ΣΕΕ, ενώ η Διοίκηση 
έχει την ευθύνη για την εξειδίκευση της στρατηγικής του Δ.Σ. στον τομέα αυτό, με τη 
χάραξη συγκεκριμένης πολιτικής. 

Το Δ.Σ. και η Διοίκηση κάθε πιστωτικού ιδρύματος πρέπει να μεριμνούν για την 
ανάπτυξη και την ενσωμάτωση στις διαδικασίες διεκπεραίωσης των εργασιών, 
μηχανισμών και διαδικασιών εσωτερικού ελέγχου κατάλληλων για το μέγεθος και τη 
φύση των εργασιών του πιστωτικού ιδρύματος. 

Οι διαδικασίες αυτές θα πρέπει να είναι σαφώς διακριτές σε κάθε εργασία, να 
είναι αναλυτικά καταγεγραμμένες και να προβλέπουν τρόπους αξιολόγησης της 
εφαρμογής και της αποτελεσματικότητάς τους. 

Για την υποβοήθηση του Δ.Σ. στην άσκηση των καθηκόντων του στον τομέα του 
ΣΕΕ, ·' θεωρείται σκόπιμη η σύσταση Επιτροπής Ελέγχου (Αυάίί ΟοΓΠΓΠίθβθ) 
αποτελούμενης κατά προτίμηση από μέλη του Δ.Σ., τα οποία δεν έχουν εκτελεστικές 
αρμοδιότητες και διαθέτουν τις απαιτούμενες γνώσεις και εμπειρία, και 
συμπληρωματικά από ανώτατα στελέχη του πιστωτικού ιδρύματος που δεν έχουν 
αρμοδιότητες στους τομείς της έγκρισης και διεκπεραίωσης των συναλλαγών. 
Πρόεδρος της Επιτροπής πρέπει να είναι μέλος του Δ.Σ. με ανάλογη εμπειρία και 
χωρίς εκτελεστικά καθήκοντα. Στην Επιτροπή πρέπει να έχουν άμεση πρόσβαση οι 
υπεύθυνοι για τον εσωτερικό έλεγχο και οι εξωτερικοί ελεγκτές του πιστωτικού 
ιδρύματος. 

Πιστωτικά ιδρύματα των οποίων το σύνολο του Ενεργητικού υπερβαίνει το ποσό 
των δρχ 300 δισεκ. οφείλουν μέχρι 30.6.99 να συστήσουν Επιτροπή Ελέγχου, 
εφόσον αυτή δεν υφίσταται ήδη. Τα κύρια καθήκοντα της Επιτροπής Ελέγχου θα 
πρέπει να είναι: 

α) η αξιολόγηση της επάρκειας και της αποτελεσματικότητας του ΣΕΕ και η 
παρακολούθηση του έργου της Εσωτερικής Επιθεώρησης με έμφαση σε θέματα 
που σχετίζονται με το βαθμό ανεξαρτησίας της, την ποιότητα και το εύρος των 
ελέγχων που διενεργεί και την εν γένει αποτελεσματικότητα της λειτουργίας 
αυτής 

β) η παροχή γνώμης κατά την επιλογή των Εξωτερικών Ελεγκτών 

γ) η διαβεβαίωση του Δ.Σ. ότι το πιστωτικό ίδρυμα συμμορφώνεται με τους νόμους 
και τους κανονισμούς που διέπουν τη λειτουργία του 

δ) η ανεξάρτητη από τις εμπλεκόμενες υπηρεσιακές μονάδες εξέταση των ετήσιων 
οικονομικών καταστάσεων και άλλων σημαντικών στοιχείων και πληροφοριών που 
Προορίζονται για δημοσίευση ή για υποβολή σε αρχές ή οργανισμούς εκτός του 
πιστωτικού ιδρύματος 

ε). η διευκόλυνση της επικοινωνίας μεταξύ Δ.Σ., Διοίκησης, Εσωτερικών και 
Εξωτερικών Ελεγκτών του πιστωτικού ιδρύματος για" την ανταλλαγή απόψεων και 
πληροφοριών 

Τουλάχιστον μια φορά κάθε έτος, αρχής γενομένης από το έτος 1998, το Δ.Σ. 
πρέπει να αξιολογεί την επάρκεια του ΣΕΕ και την αποτελεσματικότητα της 
εφαρμογής του και να καθορίζει στρατηγικές βελτίωσης του, με βάση σχετική έκθεση 
που του υποβάλλει η Διοίκηση του πιστωτικού ιδρύματος και τις έπ' αυτής 
παρατηρήσεις της Επιτροπής Ελέγχου, εφόσον αυτή υφίσταται. Η έκθεση αυτή 
στηρίζεται σε σχετικά στοιχεία και πληροφορίες της μονάδας Εσωτερικής 
Επιθεώρησης και στις διαπιστώσεις των Εξωτερικών Ελεγκτών και των εποπτικών 
οργάνων της Τράπεζας της Ελλάδος. 

ί 

Η έκθεση αυτή και τα πρακτικά της συνεδρίασης του Δ.Σ., κατά την οποία 
συζητήθηκε το θέμα υποβάλλονται στην Τράπεζα της Ελλάδος (Δ/νση ΓΕΤ). Επίσης η 
Τράπεζα της Ελλάδος θεωρεί αναγκαίο αρχής γενομένης εντός του έτους 1999 να 
ανατίθεται περιοδικά, τουλάχιστον ανά τριετία, από κάθε πιστωτικό ίδρυμα σε 
Εξωτερικούς Ελεγκτές, που διαθέτουν την απαραίτητη εμπειρία, η ολοκληρωμένη 
αξιολόγηση της επάρκειας του ΣΕΕ και η σχετική έκθεση αξιολόγησης που θα 
συντάσσουν να κοινοποιείται στην Τράπεζα της Ελλάδος (Δ/νση ΓΕΤ). 

Το κάθε πιστωτικό ίδρυμα θα πρέπει να ζητεί από τους Εξωτερικούς Ελεγκτές, 
που διενεργούν τον τακτικό ετήσιο έλεγχο των οικονομικών του καταστάσεων, να 
αναφέρουν αναλυτικά στην έκθεσή τους τα τυχόν προβλήματα ή αδυναμίες στο ΣΕΕ 
που εντόπισαν κατά την διεξαγωγή του ελέγχου τους. 

V Η \ % Σύσταση, καθήκοντα και αρχές λειτουργίας της υπηρεσιακής μονάδας 
Εσωτερικής Επιθεώρησης 


Σε όλα τα πιστωτικά ιδρύματα πρέπει να υπάρχει υπηρεσιακή μονάδα 
Εσωτερικής Επιθεώρησης, ανεξάρτητη από τις λοιπές υπηρεσιακές μονάδες του 
πιστωτικού ιδρύματος, η οποία να υπάγεται οργανικά και να αναφέρεται απευθείας 
στη Διοίκηση του πιστωτικού ιδρύματος ή στο Δ.Σ. και να έχει άμεση πρόσβαση στην 
Επιτροπή Ελέγχου (Αυάιί ΟοΓΠΓπίΙίβθ), εφόσον αυτή έχει θεσμοθετηθεί. 

Η άσκηση του εσωτερικού ελέγχου δεν επιτρέπεται να ανατεθεί εν μέρει ή ενόλω 
από το πιστωτικό ίδρυμα σε άλλη επιχείρηση παρά μόνον κατ' εξαίρεση και μετά από 
προηγούμενη ειδική έγκριση της Τράπεζας της Ελλάδος. 


Κύρια καθήκοντα της μονάδας Εσωτερικής Επιθεώρησης θα πρέπει να είναι: 

α) ο τακτικός έλεγχος της απόδοσης και της αποτελεσματικότητας του ΣΕΕ και η 
διαρκής και έγκυρη ενημέρωση των ανώτατων διοικητικών οργάνων του πιστωτικού 
ιδρύματος για την κατάσταση και την πορεία των ελεγκτικών διαδικασιών, 
ιδιαίτερα σε ότι αφορά στην ορθή και συνεπή εφαρμογή της πολιτικής και των 
διαδικασιών που έχει θεσμοθετήσει το Δ.Σ. και η Διοίκηση του πιστωτικού 
ιδρύματος. 


β) η διενέργεια γενικών ή δειγματοληπτικών κατασταλτικών ελέγχων σε όλες τις 
λειτουργίες και τις συναλλαγές του πιστωτικού ιδρύματος για να διαπιστωθεί η 
πιστή εφαρμογή των πάσης φύσεως κανονισμών, διαδικασιών λειτουργίας και 
προληπτικών ελεγκτικών μηχανισμών που έχουν θεσπισθεί για κάθε κατηγορία 
συναλλαγών του καθώς και η συμμόρφωσή του με το θεσμικό πλαίσιο που διέπει 
τη λειτουργία του. 


γ) η αξιολόγηση του βαθμού εφαρμογής και της αποτελεσματικότητας των 
διαδικασιών που έχουν καθιερωθεί για τον έλεγχο και τη διαχείριση των διαφόρων 
τραπεζικών κινδύνων και η εκτίμηση της πιθανής ζημιάς του πιστωτικού ιδρύματος 
από τους κινδύνους που έχει αναλάβει και ειδικότερα σε σχέση με τον πιστωτικό 
κίνδυνο. 


δ) η αξιολόγηση της αποτελεσματικότητας του λογιστικού συστήματος και του 
συστήματος πληροφορικής του πιστωτικού ιδρύματος, η συστηματική 

παρακολούθηση της ορθής εφαρμογής του λογιστικού σχεδίου και των κανόνων 
συγκέντρωσης, επεξεργασίας, διαχείρισης και ασφαλούς φύλαξης στοιχείων και 
πληροφοριών και η επαλήθευση της εγκυρότητας των λογιστικοποιουμένων 
στοιχείων και των παραγομένων καταστάσεων 

ε) η διενέργεια ειδικών ερευνών, όπου αυτό απαιτείται. 

Η τήρηση των ακόλουθων αρχών είναι απαραίτητη για τη διασφάλιση της 

αποτελεσματικής λειτουργίας της Εσωτερικής Επιθεώρησης: 

1) Η επαρκής κατοχύρωση της ανεξαρτησίας της από όλες τις άλλες υπηρεσιακές 
μονάδες του πιστωτικού ιδρύματος και η διασφάλιση της άμεσης και 
απρόσκοπτης πρόσβασης στη Διοίκηση, στο Δ.Σ. και στην Επιτροπή Ελέγχου του 
πιστωτικού ιδρύματος 

2) Η στελέχωσή της με έμπειρο και αριθμητικά επαρκές προσωπικό 

3) Η διασφάλιση απρόσκοπτης πρόσβασης σε όλα τα στοιχεία και πληροφορίες που 
είναι απαραίτητα για την εκπλήρωση της αποστολής της, περιλαμβανόμενων και 
αυτών που αφορούν στα υποκαταστήματα του εξωτερικού και τις θυγατρικές 
επιχειρήσεις 

4) Η ύπαρξη λεπτομερώς καταγεγραμμένων ελεγκτικών στόχων, προγραμμάτων και 
διαδικασιών ελέγχου καθώς και κατάλληλης μεθοδολογίας διενέργειας των 
ελέγχων 

5) Η καθιέρωση μηχανισμών ελέγχου του βαθμού συμμόρφωσης (ίοΙΙονν-υρ) προς τις 
υποδείξεις των πόσης φύσεως ελέγχων (εσωτερικών ελεγκτών, εξωτερικών 
ελεγκτών, εποπτικών αρχών; φορολογικών αρχών κ.α.) και ενημέρωσης της 
Διοίκησης του πιστωτικού ιδρύματος για την πορεία των διορθωτικών ενεργειών. 

Ειδικότερα, η Εσωτερική Επιθεώρηση θα πρέπει να έχει δική της άποψη ως προς 
την ποιότητα του χαρτοφυλακίου του πιστωτικού ιδρύματος, το ύψος της πιθανής 
ζημιάς και την επάρκεια των σχηματισμένων προβλέψεων. Για το σκοπό αυτό θα 
πρέπει είτε να προβαίνει σε δική της ταξινόμηση των πιστοδοτήσεων κατά κατηγορία 
πιστωτικού κινδύνου είτε να αξιολογεί λεπτομερώς την ταξινόμηση που έχει γίνει από 
άλλη υπηρεσιακή μονάδα του πιστωτικού ιδρύματος. Επίσης, θα πρέπει να εντοπίζει 
τυχόν υπάρχουσες αδυναμίες στην πιστοδοτική πολιτική του πιστωτικού ιδρύματος 
ή στον τρόπο εφαρμογής της που συντελούν στη δημιουργία προβληματικών 
απαιτήσεων. Εχτός τριμήνου από τη λήξη της ετήσιας οικονομικής χρήσης, αρχής 
γενομένης από τη χρήση 1998, η εν λόγω μονάδα θα πρέπει να υποβάλλει στη 
Διοίκηση και στο Δ.Σ. (μέσω της Επιτροπής Ελέγχου, εφόσον υφίσταται) ετήσια 
έκθεση αξιολόγησης της ποιότητας του χαρτοφυλακίου πιστοδοτήσεων του 
πιστωτικού ιδρύματος, η οποία θα κοινοποιείται και στην Τράπεζα της Ελλάδος 
(Δ/νση ΓΕΤ). 

Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού 
Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 245 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

Μ 

3.500 


Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 


Δ' (Απαλλοτριώσεις, πολεοδομία κ.λπ.) 

70.000 

» 

3.500 

» . 

Αναπτυξιακών Πράξεων (Τ.Α.Π.Σ.) 

30.000 

» 

1.500 


Ν.ΠΑΔ. (Διορισμοί κ.λπ. προσωπικού Ν.Π.Δ.Δ.) 

15.000 

• 

750 


Παράρτημα ( Πίνακες επιτυχόντων διαγωνισμών κ.τλ.) 

5.000 

» 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

1» 

500 


Ανωτάτου Ειδικού Δικαστηρίου (Α.Ε.Δ.) 

3.000 

I» 

150 


Προκηρύξεων Α..Σ.Ε.Π. 

10.000 

» 

500 


Ανωνύμων Εταιρειών & Ε.Π.Ε. 

250.000 

Μ 

12.500 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 


12.500 

Μ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ, 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























